פרנצי נודע כפסיכואנליטיקאי בשל עבודתו עם המטופלים הקשים ביותר ובשל פיתוח תאוריה על התערבות אקטיבית יותר מהמקובל בפרקטיקה הפסיכואנליטית. ב-1914 הפך למטפלה של הפסיכואנליטיקאית מלאני קליין. בשנים 1918–1919 היה נשיא החברה הבינלאומית לפסיכואנליזה.

המחוז נחצה ממזרח למערב על ידי הכביש המהיר ה-M54 שהופך במרכז המחוז לכביש ה-A5, כביש זה נמצא על דרך רומית עתיקה אשר חיברה את לונדון (במרבל ארץ') לצפון ויילס. נהר הסוון זורם גם הוא ממערב לדרום-מזרח המחוז. לאורך גבולות המחוז נמצאים (עם כיוון השעון); צ'שייר מצפון, סטפורדשייר ממזרח, וורצ'סתרשייר מדרום-מזרח, הרפורדשייר מדרום, פוויס (ויילס) ממערב ורקסהאם (ויילס) מצפון-מערב.

חומרים אינוטרופיים (דובוטמין, מילרינון, דופמין, לבוסימנדן)- תרופות אלו גורמות לעליה בכיווץ שריר הלב כמו גם הרחבה פריפרית של כלי דם. דובוטמין הוא התרופה הנפוצה ביותר לטיפול אצל חולים הסובלים מאי-ספיקת לב חריפה, והיא פועלת הן על רצפטור בתא 1 ובתא 2 (ומעט על אלפא1). מילרינון היא תרופה נוספת שיעילה יותר בהרחבה פריפרית של כלי דם, אולם במחיר של תת-לחץ דם חמור יותר.

נכסיו של מאוצ'י התדלדלו בעת שהותו בארצות הברית, וזאת גם בשל העובדה שסייע לאיטלקים רבים להגר לאמריקה, והוא נאלץ לחיות מתרומות. ב־1860 התכוון מאוצ'י להציג את המצאתו בניו יורק, אולם פיצוץ שאירע בספינה גרם לו לפגיעות קשות והוא נאבק על חייו. בתקופה זו, כאשר מצבה הכלכלי של המשפחה התדרדר עוד, מכרה אשתו את עבודותיו השונות כולל הטלפון לסוחר תמורת 6 דולרים בלבד.

יהודהל'ה מכניס להריון לא מתוכנן את בתו של אלברטו ג'ורג'יאן (יוסף שילוח), המזכיר מאוד בהתנהגותו את רס""ר שמש מספיחס וסבבה. האב דורש ממנו להתחתן עם בתו והוא נאלץ לברוח מהארץ. בנצי נמצא בחופשת קיץ ומומו בחופשה בארצות הברית. בנצי ויהודהל'ה מחליטים לעבוד כמלחים באוניית נופשים שמפליגה לאירופה. יהודהל'ה מגלה לחוסר מזלו שאלברטו הוא הממונה על נערי הסיפון. בנצי מתאהב בדנה, בתו של רב החובל (יהודה אפרוני), שמתנגד נמרצות לכך שבתו תצא עם נער סיפון ומייעד לה בן זוג אחר אגואיסט, טיפש ושחצן, שאותו היא שונאת. בין המפליגים נמצא גם זוג נוכלים המנסים להבריח יהלומים.

שטפן רויטר (בגרמנית: Stefan Reuter; נולד ב-16 באוקטובר 1966 בדינקלסבוהל שבגרמניה המערבית) הוא כדורגלן עבר גרמני ששיחק בעמדת המגן הימני, וזוהה בעיקר עם בורוסיה דורטמונד, עמה זכה בליגת האלופות בעונת 1996/97. לרויטר 69 הופעות במדי נבחרת גרמניה, עמה זכה במונדיאל 1990 וביורו 1996.

תורן נאלץ לנדוד לאנגליה לצורך לימודי הנדסת קול בשנות ה-80, במשך שנים רבות לא היה ניתן ללמוד הנדסת קול במסגרת אקדמית מסודרת בישראל. לפני כעשר שנים הקימו תורן ואנשים נוספים את מסלול הכשרת הנדסאי קול המיושם בשתי מכללות: האחת במכללת כנרת בעמק הירדן והשנייה במכללת ספיר, בהן ניתן ללמוד תואר בשני מסלולים: מהנדס קול להקלטות מוזיקה ומהנדס קול לקולנוע וטלוויזיה. תורן משמש היום כמנהל פדגוגי למסלול זה.

הוֹמבוּרג (בגרמנית: Homburg) היא בירת מחוז זארפלאץ שבמדינת חבל הסאר שבגרמניה. זוהי העיר השלישית בגודלה בחבל הסאר. בעיר שוכנת המחלקה לרפואה של אוניברסיטת חבל הסאר. בהומבורג פועלת מבשלת הבירה של חברת קרלסברג. מעסיקים נוספים בעיר הם חברת הצמיגים הצרפתית מישלן וחברת כלי העבודה בוש.

בורמל (באוקראינית: Боремель, בפולנית: Boremel, ביידיש: בערמלי) היא עיירה במחוז רובנו שבמערב אוקראינה, על גדת נהר סטיר, בה התקיימה עד השואה קהילה יהודית גדולה.